als_Latn dik_Latn sag_Latn
Vëllazërim-bashkimi i Cërnicës
Flasin gjuhë të ndryshme, kanë fe të dhe kombësi të ndryshme, por jetojnë bashkë me dekada.
Janë rreth dy mijë banorë shqiptarë dhe serbë në fshatin Cërnicë, të cilët për shumë vjet me radhë jetojnë bashkë dhe në harmoni. Kjo bashkëjetesë është ftohur që nga viti 1999 kur shpërtheu lufta në Kosovë, mirëpo tash pasi që janë bërë 15 vite nga përfundimi i luftës, raportet mes tyre janë përmirësuar dukshëm.
E. Bllaca ka një dyqan në fshat. Ajo thotë se blerësit janë edhe shqiptarë por edhe nga serbët e fshatit. Shitësja tregon se pas luftës nuk ka pasur blerës serbë që kanë ardhur të bëjnë pazar në dyqanin e saj, mirëpo tash situata është ndryshe. “Ata vinë me ble këtu te ne, nganjëherë flasin shqip, por jo të gjithë. Kjo është normale, ata jetojnë këtu të qetë së bashku me neve”, thotë E. Bllaca për gazetën “Tribuna”.
Një tjetër banore e këtij fshati tregon se punon së bashku me serbë dhe nuk ka fare problem. “Nuk kemi mes veti të këqija, mirë e kalojmë bashkë, shpesh i kam pa tu e ‘çu’ edhe ka një birrë këtu. Unë punoj në një organizatë joqeveritare me serbë. Ata janë bashkëpunues, edhe pse shpesh përtojnë me fol shqip, por kjo nuk na pengon në punë, mundohemi me u përshtatë dhe ia dalim disi në anglisht e serbisht”, thotë Mirigona.
als_Latn als_Latn als_Latn als_Latn als_Latn